pythainlp/thai-wiki-dataset-v4 huggingface dataset:
เอียน สมิธ

เอียน สมิธ  เป็นนักการเมืองชาวโรดีเชียผู้ดำรงตำแหน่งนายกรัฐมนตรีแห่งประเทศโรดีเชีย ตั้งแต่ พ.ศ. 2507 ถึง พ.ศ. 2522 เขาคือผู้เรียกร้องเอกราชจากสหราชอาณาจักรในเดือนพฤศจิกายน พ.ศ. 2508 และเป็นนายกรัฐมนตรีหลังได้รับเอกราชเป็นเวลา 14 ปี เขายังเป็นผู้บัญชาการในสงครามบุช ปัจจุบันนี้บทบาทของเขายังเป็นที่ถกเถียงของเหล่านักวิชาการ ฝ่ายสนับสนุนมองว่าเขาเป็นคนที่มีคุณธรรมและเข้าใจปัญหาในภูมิภาคแอฟริกาเป็นอย่างดี ในขณะที่ฝ่ายต่อต้านมองว่าเขาเป็นพวกเหยียดสีผิว
เขาเกิดในครอบครัวผู้อพยพชาวอังกฤษในเมืองเซลุคเวในจังหวัดมิแลนด์แห่งเซาท์เทิร์นโรดีเซีย ในช่วงสงครามโลกครั้งที่สอง เขารับราชการเป็นทหารอากาศในสังกัดกองทัพอากาศอังกฤษ และในเหตุการณ์นี้ทให้เขาได้รับบาดเจ็บที่ใบหน้าของเขา หลังพักฟื้นเขาได้ประจำการในยุโรป ก่อนที่เขาจะกลับมาทำเกษตรกรรมใน พ.ศ. 2491 และปีเดียวกันนั้นเขาได้เป็นสมาชิกสภาผู้แทนราษฎรเมืองเซลุคเว ซึ่งเป็นสมาชิกสภาผู้แทนราษฎรที่อายุน้อยที่สุดด้วยวัย 29 ปี ต่อมาเขาเข้าร่วมกับพรรคสหภาพ (ยูเอฟพี) และตำรงตำแหน่งเป็นหัวหน้าพรรคใน พ.ศ. 2501 ก่อนที่เขาจะลาออกจากพรรคใน พ.ศ. 2504 เพื่อประท้วงคัดรัฐธรรมนูญแห่งโรดีเซีย ทำให้เขาได้ร่วมมือกับวินสตัน ฟีลด์ก่อตั้งพรรคโรดีเซียก้าวหน้าเพื่อเรียกร้องเอกราชจากสหราชอาณาจักร
เขาได้เป็นรองนายกรัฐมนตรีหลังจากที่พรรคโรดีเซียก้าวหน้าชนะเลือกตั้งใน พ.ศ. 2505 และได้ดำรงตำแหน่งนายกรัฐมนตรีใน พ.ศ. 2507 หลังการลาออกของฟิลด์ แต่ยังไม่ได้รับเอกราช จนกระทั่งสมิธเจรจากับฮาโรลด์ วิลสัน นายกรัฐมนตรีแห่งสหราชอาณาจักร ณ ขณะนั้น ทำให้ได้รับเอกราชในวันที่ 11 พฤศจิกายน พ.ศ. 2508 แต่รัฐบาลของสมิธต้องประสบปัญหาจากการที่ถูกองค์การสหประชาชาติคว่ำบาตร แต่ได้รับความช่วยเหลือทางเศรษฐกิจจากประเทศแอฟริกาใต้และประเทศโปรตุเกส และเขาประกาศให้โรดีเซียเป็นสาธารณรัฐใน พ.ศ. 2513 หลังสงครามบุชใน พ.ศ. 2515 รัฐบาลของเขาได้เจรจากับกลุ่มชาตินิยมที่นำโดยบิชอป อาเบล มูโซเรวา กับกองกำลังผิวสีที่นำโดยโจชัว เอ็นโคโมและรอเบิร์ต มูกาบี
ใน พ.ศ. 2521 เขาและขบวนการชาตินิยมรวมถึงกองกำลังผิวสีภายในประเทศได้ลงนามข้อตกลงภายใน ทำให้โรดีเซียกลายเป็นซิมบับเวโรดีเชียและสมิธพ้นจากตำแหน่งนายกรัฐมนตรี และกลายเป็นประเทศซิมบับเวโดยสมบูรณ์ใน พ.ศ. 2523 พร้อมกับการขึ้นสู่อำนาจของมูกาบี สมิธเป็นผู้นำฝ่ายค้านของรัฐบาลมูกาบีในช่วงเจ็ดปีแรกที่เขาดำรงตำแหน่ง เขาวิพากษ์วิจารณ์การบริหารงานของรัฐบาลมูกาบี เขาอยู่ในซิมบับเวจนกระทั่ง พ.ศ. 2548 เขาได้ย้ายไปอยู่เคปทาวน์ ประเทศแอฟริกาใต้ และถึงแก่อสัญกรรมในวันที่ 20 พฤศจิกายน พ.ศ. 2550 สิริอายุได้ 88 ปี
คาวบอย บีบ๊อป (ละครชุด พ.ศ. 2564)

คาวบอย บีบ๊อป  เป็นละครชุดทางโทรทัศน์สตรีมมิ่งนิยายวิทยาศาสตร์สัญชาติอเมริกันที่กำลังจะออกฉาย เป็นภาพยนตร์ดัดแปลงจากการ์ตูนญี่ปุ่นเรื่อง "คาวบอย บีบ๊อป" ซีรีส์นี้พัฒนาโดย อังเดร เนเมค เขียนบทโดย คริสโตเฟอร์ โยสต์ และนำแสดงโดย จอห์น โช, มุสตาฟา ชากีร์, แดเนียลล่า ปิเนดา, อเล็กซ์ แฮสเซล และ เยเลนา ซาตีน ซีซั่นแรกจะมีทั้งหมด 10 ตอน
มีกำหนดเข้าฉาย 19 พฤศจิกายน พ.ศ. 2564 บนเน็ตฟลิกซ์
บทนำ.
ซีรีส์นี้มีเนื้อเรื่องเน้นไปที่การผจญภัยของกลุ่มนักล่าเงินรางวัลที่ไล่ล่าอาชญากรข้ามระบบสุริยะ
เจ้าหญิงวิคโทรีอา อาเดิลไฮท์แห่งชเลสวิช-ฮ็อลชไตน์

เจ้าหญิงวิคโทรีอา อาเดิลไฮท์แห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค  ประสูติเมื่อวันที่ 31 ธันวาคม ค.ศ. 1885 เป็นพระธิดาพระองค์ใหญ่ใน ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ และ เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซอเนอร์ปอร์-ออกัสเทนเบิร์ก โดยพระองค์ทรงสืบเชื้อสายมาจาก พระเจ้าคริสเตียนที่ 5 แห่งเดนมาร์ก และ สมเด็จพระราชินีนาถวิคโทรีอา 
พระองค์ทรงเสกสมรสกับ เจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา เมื่อวันที่ 11 ตุลาคม ค.ศ. 1905 ณ ปราสาทกลึกซ์บูร์ก มณฑลฮ็อลชไตน์ ทั้งสองพระองค์มีพระโอรสและธิดา 5 พระองค์ดังนี้
ในปี พ.ศ. 2461 พระสวามีถูกปลดออกจากตำแหน่ง หลังสิ้นสุดสงครามโลกครั้งที่ 1 และถูกบังคับให้ครอบครัวของพระองค์ กลายเป็นสามัญชน พระสวามีของพระองค์ทรงสนับสนุน อดอล์ฟ ฮิตเลอร์ โดยพระนางเคยเล่าประทานแก่บุคคลอื่นเสมอ ถึงความจงรักภักดีของพระสวามีที่มีต่อชาติ แต่ตัวของพระนางเอง กลับเกลียดชังพวกนาซี พระนางทรงสนับสนุนสมาพันธ์คริสตจักรเยอรมันเพื่อต่อต้านคริสเตียนชาวเยอรมันที่ต่อต้านยิว สงครามโลกครั้งที่สอง พระองค์และพระสวามีเสด็จไป ออสเตรีย หลังจากการโดนยึดทรัพย์สินในเยอรมนีตะวันออกโดยสหภาพโซเวียต เจ้าหญิงวิคโทรีอา อาเดิลไฮท์แห่งชเลสวิช-ฮ็อลชไตน์ สิ้นพระชนม์ลงเมื่อวันที่ 3 ตุลาคม ค.ศ. 1970 สิริพระชันษา 84 ปี
เจ้าหญิงอเล็คซันดรา วิคโทรีอาแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค

เจ้าหญิงอเล็คซันดรา วิคโทรีอาแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค  ประสูติเมื่อวันที่ 21 เมษายน 2430 เป็นพระธิดาพระองค์รองใน ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ และ เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซอเนอร์ปอร์-ออกัสเทนเบิร์ก โดยพระองค์ทรงสืบเชื้อสายมาจาก พระเจ้าคริสเตียนที่ 5 แห่งเดนมาร์ก โดยพระองค์ทรงเป็นพระขนิษฐาใน เจ้าหญิงวิคโทรีอา อเดลไฮด์แห่งชเลสวิช-ฮ็อลชไตน์ เป็นพระมาตุลา (น้าหญิง) ใน เจ้าหญิงซิบิลลาแห่งซัคเซิน-โคบวร์คและโกทา และทรงมีศักดิ์เป็นพระอัยยิกา (ยาย) ใน สมเด็จพระราชาธิบดีคาร์ลที่ 16 กุสตาฟแห่งสวีเดน และ อันเดรียส เจ้าชายแห่งซัคเซิน-โคบวร์คและโกทา
พระสวามีพระองค์แรกของพระนางคือ เจ้าชายอเล็กซานเดอร์ เฟอร์ดินานด์แห่งปรัสเซีย พระราชโอรสใน จักรพรรดิวิลเฮ็ล์มที่ 2 แห่งเยอรมนี และ เอากุสเทอ วิคโทรีอา แห่งชเลสวิช-ฮ็อลชไตน์ พระพี่นางในพระมารดาของพระองค์เอง ทั้งคู่เสกสมรสกันเมื่อวันที่ 22 ตุลาคม พ.ศ. 2451 โดยงานแต่งงานถูกจัดโดยสมเด็จพระจักรพรรดิและสมเด็จพระจักรพรรดินีแห่งเยอรมัน ซึ่งทั้ง 2 พระองค์ ทรงมีความสุขอย่างมากในงานเสกสมรสของพระราชโอรส โดยตัวพระนางเองเป็นที่ชอบพอของสมเด็จพระจักรพรรดินีเอากุสเทอ พระสัสสุ (แม่สามี) พอสมควร ด้วยพระนางเองเป็นพระภาคิไนย (หลานสาวที่เป็นลูกของน้องสาว) ของสมเด็จพระจักรพรรดินีเอากุสเทอ โดยหลังจากงานเสกสมรส ทั้งคู่วางแผนที่จะประทับในพระราชวังเชินเฮาเซินในกรุงเบอร์ลิน ทั้ง 2 ให้กำเนิดพระโอรสเพียงพระองค์เดียวคือ เจ้าชายอเล็กซานเดอร์ เฟอร์ดินานด์แห่งปรัสเซีย
ในช่วงสงครามโลกครั้งที่หนึ่ง พระสวามีได้รับการแต่งตั้งให้เป็นผู้บริหารเขตทรัพพิน โดยพระสวามีมีผู้ช่วยส่วนพระองค์ คือ ฮันส์ จอร์จ ฟอน มัคเคินเซิน ซึ่งเป็นพระสหายสนิทกันมาตั้งแต่พระสวามีทรงพระเยาว์ และมีบทบาทสำคัญในชีวิตรักของพระสวามีและพระนางด้วย เพราะเกิดคำกลอนของกวีสมัยนั้นว่า "แนวโน้มรักร่วมเพศที่เด่นชัด" ซึ่งทำให้ชีวิตคู่ของเจ้าหญิงอเล็คซันดรา วิคโทรีอา ล้มเหลว พระนางและพระสวามีแยกกันอยู่และไม่เคยหย่าร้างกัน เนื่องจาก จักรพรรดิวิลเฮ็ล์มที่ 2 แห่งเยอรมนี ไม่ทรงพอพระราชหฤทัย และ ด้วยทรงทำหน้าที่ พระบิดาและพระมารดาของพระโอรสเพียงพระองค์เดียวอย่างสมบูรณ์แบบที่สุด แต่หลังจากการล่มสลายของสถาบันพระมหากษัตริย์เยอรมันในปี 2461 ทั้ง 2 พระองค์ ทรงหย่าร้างกันในวันที่ 16 มีนาคม พ.ศ. 2463 ต่อมา พระนางได้เสกสมรสกับ อาร์โนลด์ รูมานน์ เมื่อวันที่ 7 มกราคม 2465 และพระนางได้ย้ายไปประทับ ณ มหานครนิวยอร์ก ตามพระสวามี ซึ่งพระโอรสของพระองค์ที่ประสูติแด่พระสวามีพระองค์ก่อน ถูกอบรมและดูแลในเยอรมันจากพระบิดา ซึ่งพระนางได้ผัวตัวเป็นจิตรกร และได้หย่าร้างกับพระสวามีคนที่ 2 ในปี 2467
หลังสงครามโลกครั้งที่สอง พระนางประทับในพระตำหนักเทรลเลอร์ใกล้เมืองวีสบาเดิน โดยทรงหาเลี้ยงพระชนม์ชีพด้วยเป็นจิตรกร และสิ้นพระชนม์ลงเมื่อวันที่ 15 เมษายน 2500 สิริพระชันษาได้ 69 ปี
วัดพระมหาธาตุราชบวรวิหาร

วัดพระมหาธาตุราชบวรวิหาร  หรือ วัดธาตุน้อย เป็นวัดตั้งอยู่บนถนนเจ้าฟ้างุ้ม ในหลวงพระบาง ประเทศลาว ติดกับวัดหอเซียงวรวิหาร สร้างขึ้นเมื่อ พ.ศ. 2091 ในสมัยสมเด็จพระไชยเชษฐาธิราช 
จากจารึกของวัดระบุว่าเกี่ยวข้องกับงานประเพณีโบราณ คือ การกัลปนาที่ดิน ที่นา ข้าวัด และการส่งส่วย ในศักราช 910 (พ.ศ. 2091) พระราชอัยกามหาเทวีเจ้า (น่าจะหมายถึงยายของสมเด็จพระไชยเชษฐาธิราช หรือพระมเหสีของพระเมืองเกษเกล้า มากกว่าย่าของสมเด็จพระไชยเชษฐาธิราช) ทรงตั้งพระมหาธาตุและถวายข้าไพร่แก่อาราม กำหนดให้บ้านโคม บ้านคาง บ้านโจน ส่งส่วยข้าว (งวดข้าว) บ้านใหม่ บ้านจีม และ บ้านซวากส่งส่วยหมาก (งวดหมาก) ตามที่กำหนดและนาพูภู (ภูกูด) และถวายนาข้าว พระพุทธรูป ข้าทาส ไว้แก่วัด
อาคารเสนาสนะที่สำคัญ คือ สิมสถาปัตยกรรมแบบล้านช้าง ซึ่งหลังเดิมถูกพายุพัดทำลายลงไปเมื่อ พ.ศ. 2443 และได้สร้างขึ้นใหม่เมื่อ พ.ศ. 2450–2455 โดนเจ้ามหาอุปราชบุนคง มีการบูรณะวัดอยู่หลายครั้ง เช่นเมื่อ พ.ศ. 2494 ได้รื้อหลังคาใหม่ ก่อผนังปูน มีการติดลายทอง ทำหน้าบันใหม่ มีภาพจิตรกรรมฝาผนัง
ธาตุเป็นเจดีย์ทรงปราสาทที่แสดงอิทธิพลศิลปะล้านนาในพุทธศตวรรษที 21 อย่างมาก อย่างไรก็ตาม รายละเอียดของเจดีย์องค์นี้แตกต่างพอสมควรไปจากเจดีย์ล้านนา ซึ่งความแตกต่างดังกล่าวอาจแสดงให้เห็นว่าเจดีย์องค์นี้ได้รับการบูรณะปฏิสังขรณ์ในระยะหลังด้วย ธาตุอยู่ในผังสี่เหลี่ยม ไม่ยกเก็จ (ล้านนามักสร้างฐานยกเก็จเสมอ) ฐานบัวสองชั้นที่มีท้องไม้คั่นกลาง แต่กลับไม่เพิ่มมุมใดๆ ฐานดังกล่าวรองรับเรือนธาตุในผังเพิ่มมุม ซ้อนกันตามรูปแบบเจดีย์ล้านนา เรือนธาตุมีซุ้มจระนำประดิษฐานพระพุทธรูป ถัดขึ้นไปเป็นหลังคาลาด และส่วนยอดเป็นเจดีย์ทรงระฆัง
แอมบอร์ออลูม

แอมบอร์ออลูม  เป็นเมืองและเมืองหลักของอำเภอโวชม์กีร์ เทศมณฑลแอกแกลอ จังหวัดโกเลสถาน ประเทศอิหร่าน จากสำมะโน พ.ศ. 2549 เมืองนี้มีประชากร 5,859 คนใน 1,247 ครัวเรือน
วัดธาตุหลวงราชมหาวิหาร

วัดธาตุหลวงราชมหาวิหาร  เป็นวัดในหลวงพระบาง ประเทศลาว สร้างขึ้นเมื่อ พ.ศ. 2361 ในสมัยของเจ้ามันธาตุราช เคยเป็นที่ประกอบพิธีกรรมทางศาสนาของพระมหากษัตริย์และพระบรมวงศานุวงศ์ ทั้งยังเป็นสถานที่ที่ใช้ในการจัดขบวนพยุหยาตราทุกปีในวันเพ็ญเดือน 12
อาคารเสนาสนะที่สำคัญ ได้แก่ สิมแบบไทลื้อ เป็นอาคารทรงโรงขนาดใหญ่ มีความกว้าง 3 ห้อง ยาว 9 ห้อง ตั้งอยู่บนฐานบัว ผนังยกสูง ทำให้ชายคา ไม่แผ่กว้าง แขนนาง (คันทวย) แกะสลักสวยงาม หลังคามี 2 ชั้น ทำนองเดียวกับที่วัดปากคาน และมีคอสอง งานตกแต่งต่าง ๆ เป็นงานบูรณะเพิ่มเติมในสมัยหลัง เช่น ภาพรามเกียรติ์ประดับบานประตูหน้าต่าง บูรณะในสมัยพระเจ้าศรีสว่างวงศ์ เมื่อ พ.ศ. 2478
พระธาตุหลวงเป็นเจดีย์ทรงระฆังสี่เหลี่ยมศิลปะล้านช้าง มีการเพิ่มฐานเขียงให้สูงขึ้น องค์ระฆังมีการเพิ่มมุมมีลักษณะคล้ายเจดีย์ทรงเครื่อง ซึ่งน่าจะได้รับอิทธิพลศิลปะรัตนโกสินทร์ในช่วงกลางพุทธศตวรรษที่ 24 และมีเจดีย์ที่พระแม่เจ้าปทุมมา อัครมเหสีของเจ้ามันธาตุราชสร้างขึ้น มีลักษณะเป็นเจดีย์ทรงเครื่องแบบรัตนโกสินทร์ คล้ายเจดีย์ทรงเครื่องในวัดพระเชตุพนวิมลมังคลาราม กรุงเทพ ด้านหน้าของสิมเป็นที่ตั้งของธาตุบรรจุอัฐิของเจ้ามหาชีวิตศรีสว่างวงศ์ สร้างขึ้นเมื่อ พ.ศ. 2508
วัดไม้ขาว

วัดไม้ขาว เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลไม้ขาว อำเภอถลาง จังหวัดภูเก็ต อยู่ใกล้สนามบินนานาชาติภูเก็ต มีที่ดินตั้งวัดเนื้อที่ 7 ไร่ 3 งาน 2 ตารางวา พื้นที่ตั้งวัดเป็นที่ราบ สภาพแวดล้อมเป็นที่สวนของเอกชนโดยรอบ เป็นวัดเพื่อพระสงฆ์ฝ่ายวิปัสสนาธุระศึกษา 
วัดไม้ขาวเป็นวัดหนึ่งในสองวัดที่หลวงปู่เทสก์ ได้สร้างไว้ (อีกวัดหนึ่งคือวัดหลังศาล ซึ่งอยู่ในตัวเมือง) ได้รับอนุญาตให้สร้างขึ้นเมื่อวันที่ 24 สิงหาคม พ.ศ. 2498 โดยมีนางบี๋ แปลกฤทธิ์ เป็นผู้ดำเนินการสร้างวัดในที่ดินของตนเอง กระทรวงศึกษาธิการได้ประกาศตั้งเป็นวัดเมื่อวันที่ 13 สิงหาคม พ.ศ. 2500 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2501 ทุกวันจะมีการสวดมนต์ นั่งสมาธิ ทำวัตรเย็นทุกวัน
อาคารเสนาสนะต่าง ๆ ได้แก่ อุโบสถมีพระธาตุของพ่อแม่ครูบาอาจารย์ ประดิษฐานอยู่ ศาลาการเปรียญ ส่วนศาลาที่องค์พระพุทธรูปอยู่ภายในห้องกระจก และกุฏิสงฆ์ ที่วัดไม้ขาวนั้นมีบ่อน้ำขนาดใหญ่สำหรับปลาเล็กปลาใหญ่ และสัตว์ต่าง ๆ
เจ้าหญิงอาเดิลไฮท์แห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค

เจ้าหญิงอาเดิลไฮท์แห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค  ประสูติเมื่อวันที่ 19 ตุลาคม 2432 เป็นพระธิดาพระองค์ที่ 4 ใน ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ และ เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซอเนอร์ปอร์-ออกัสเทนเบิร์ก โดยพระองค์ทรงสืบเชื้อสายมาจาก พระเจ้าคริสเตียนที่ 5 แห่งเดนมาร์ก โดยพระองค์ทรงเป็นพระขนิษฐาใน เจ้าหญิงวิกตอเรีย อเดลไฮด์แห่งชเลสวิช-ฮ็อลชไตน์ เป็นพระมาตุลา (น้าหญิง) ใน เจ้าหญิงซิบิลลาแห่งซัคเซิน-โคบวร์คและโกทา และทรงมีศักดิ์เป็นพระอัยยิกา (ยาย) ใน สมเด็จพระราชาธิบดีคาร์ลที่ 16 กุสตาฟแห่งสวีเดน และ อันเดรียส เจ้าชายแห่งซัคเซิน-โคบวร์คและโกทา 
พระนางเสกสมรสกับ ฟรีดริช เจ้าชายที่ 3 แห่งโซล์มส-บารูท เมื่อวันที่ 1 สิงหาคม พ.ศ. 2457 ณ พอทสดัม โดยมีพระบุตร 5 ท่าน คือ
วัดพระพุทธบาทศรีสุราษฎร์

วัดพระพุทธบาทศรีสุราษฎร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าอุแท อำเภอกาญจนดิษฐ์ จังหวัดสุราษฎร์ธานี
วัดพระพุทธบาทศรีสุราษฎร์ตั้งวัดเมื่อวันที่ 31 ตุลาคม พ.ศ. 2526 ที่มาของวัดเริ่มขึ้นจากการพบพบรอยพระพุทธบาท หมู่ที่ 7 บ้านเขาต่อ ตำบลท่าอุแท อำเภอกาญจนดิษฐ์ จังหวัดสุราษฎร์ธานี โดยหน่วยศิลปากรที่ 8 ได้ขึ้นไปสำรวจ เมื่อวันที่ 17 สิงหาคม พ.ศ. 2519 รอยพระพุทธบาทมีความยาว 145 ซม. กว้าง 47 ซม. ลึกประมาณ 80 ซม. ยังไม่สามารถสันนิษฐานอายุได้ และเป็นรอยพระพุทธบาทชนิดเดียวกับที่เคยพบมาแล้วที่จังหวัดสระบุรี ซึ่งเป็นที่รู้จักกันแพร่หลาย จึงเป็นรอยพระพุทธบาทแห่งที่ 2 ที่มีปรากฏขึ้นในประเทศไทย ด้วยความศรัทธา ชาวบ้านจึงร่วมกันสร้างวัดขึ้นพร้อมก่อสร้างบันไดถึง 244 ขั้น
วัดพระพุทธบาทศรีสุราษฎร์ตั้งอยู่บนเขาต่อ ด้านบนจะพบมณฑปสีขาว ครอบรอยพระพุทธบาทซึ่งไม่ใหญ่มาก แต่มีความลึกลงไปมากกว่าพระพุทธบาทแห่งอื่น พื้นปูด้วยหินแกรนิต ด้านในเป็นกระจกทั้งหมดจนถึงหลังคา ทำให้ภายในดูสว่าง รวมถึงพระพุทธมิ่งมงคลหินหยกขาวตั้งอยู่ใกล้ ๆ พระพุทธบาทศรีสุราษฎร์ มีบันไดเล็ก ๆ สำหรับเดินลงไปสักการะบูชา ในอุโบสถมีพระประธาน นอกจากนั้นวัดยังมีศาลาพระแม่กวนอิม
อำเภอกลาง (เทศมณฑลจอสก์)

อำเภอกลางของเทศมณฑลจอสก์  เป็นอำเภอในเทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 อำเภอนี้มีประชากร 28,807 คนใน 5,854 ครัวเรือน อำเภอนี้มีเมืองเพียงเมืองเดียวคือจอสก์ และมี 3 ตำบล คือ ตำบลกอบรีก ตำบลจอสก์ และตำบลแคงกอน
วัดราษฎร์เจริญ (จังหวัดสุราษฎร์ธานี)

วัดราษฎร์เจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี
วัดราษฎร์เจริญตั้งวัดเมื่อ พ.ศ. 2426 ได้รับพระราชทานวิสุงคามสีมาเมื่อ พ.ศ. 2493 ต่อมาวัดมีเกจิอาจารย์ คือ พระครูวิบูลทีปรัต (พร้อม ธมฺมทินฺโน) ชาวเกาะพะงันได้นิมนต์ท่านจากวัดคงคาราม มาเป็นเจ้าอาวาสวัดราษฎร์เจริญ และพระเกจิอีกท่าน คือ พระครูสุภัทรธรรมาภิรม (หลวงพ่อหลบ) ดำรงตำแหน่งเจ้าอาวาสในปี พ.ศ. 2510 ท่านสร้างเมรุและศาลาพักศพเพื่อเป็นสาธารณประโยชน์ประกอบพิธีกรรมทางศาสนา
วัดมีประเพณีชักพระทางทะเล กำหนดจัดหลังจากออกพรรษา คือ วันแรม 7 ค่ำ เดือน 11 โดยมีความเชื่อตามที่มาจากพุทธประวัติ ครั้นพุทธกาลที่ชาวบ้านได้ร่วมกันไปต้อนรับพระพุทธเจ้าครั้นเสด็จกลับจากการโปรดพระพุทธมารดาบนสวรรค์ชั้นดาวดึงส์ มีหลายวัดตกแต่งเรือพนมพระ และมีขบวนแห่ที่ชาวบ้านจะจัดรถแห่รูปเหมือนหลวงพ่อเพชร หลวงพ่อพร้อม พระเกจิอาจารย์ดังของอำเภอ จากวัดราษฎร์เจริญ
เทศมณฑลจอสก์

จอสก์  เป็นเทศมณฑลในจังหวัดโฮร์โมซกอน ประเทศอิหร่าน มีจอสก์เป็นเมืองหลัก จากสำมะโน พ.ศ. 2549 เทศมณฑลนี้ (รวมส่วนที่แยกออกไปตั้งเป็นเทศมณฑลแบชอแกร์ด) มีประชากร 75,769 คนใน 16,667 ครัวเรือน ถ้าไม่รวมส่วนนั้น จะมีประชากร (ใน พ.ศ. 2549) 44,534 คนใน 9,493 ครัวเรือน เทศมณฑลนี้แบ่งออกเป็น 2 อำเภอ คือ อำเภอกลางและอำเภอลีร์แดฟ และมีเมืองเพียงเมืองเดียวคือจอสก์
ตำบลแคงกอน

แคงกอน  เป็นตำบลในอำเภอกลาง เทศมณฑลจอสก์ จังหวัดโฮร์โมซกอน ประเทศอิหร่าน แบ่งออกเป็น 27 หมู่บ้าน จากสำมะโน พ.ศ. 2549 ตำบลนี้มีประชากร 6,121 คนใน 1,080 ครัวเรือน
ตำบลกอบรีก

กอบรีก  เป็นตำบลในอำเภอกลาง เทศมณฑลจอสก์ จังหวัดโฮร์โมซกอน ประเทศอิหร่าน แบ่งออกเป็น 40 หมู่บ้าน จากสำมะโน พ.ศ. 2549 ตำบลนี้มีประชากร 5,161 คนใน 1,129 ครัวเรือน
เวสเซล

เวสเซล (หรือ TKA) เป็นโครงสร้างและแหล่งท่องเที่ยวที่สร้างขึ้นโดยเป็นส่วนหนึ่งของโครงการพัฒนาฮัดสันยาร์ดรีดีเวลอปเมนต์ในแมนฮัตตัน นิวยอร์กซิตี้ รัฐนิวยอร์ก สร้างขึ้นตามแผนโดยโธมัส เฮเธอร์วิค ดีไซเนอร์ชาวอังกฤษ โครงสร้างคล้ายรังผึ้ง มีความสูงเท่าอาคาร 16 ชั้น ประกอบด้วยชุดบันได 154 ชุด ขั้นบันไดทั้งหมด 2,500 ขั้น และจุดพัก 80 ขั้นสำหรับผู้เยี่ยมชมเดินขึ้น "เวสเซล"เป็นจุดเด่นหลักของจัตุรัสสาธารณะฮัดสันยาร์ดส์ขนาด 5 เอเคอร์ (2.0 เฮกตาร์) ได้รับทุนจากบริษัทที่เกี่ยวข้องผู้พัฒนาฮัดสันยาร์ดส์โดยค่าใช้จ่ายขั้นสุดท้ายอยู่ที่ประมาณ 200 ล้านดอลลาร์
แนวคิดของ"เวสเซล"ถูกเปิดเผยต่อสาธารณชนเมื่อวันที่ 14 กันยายน พ.ศ. 2559 การก่อสร้างเริ่มขึ้นในเดือนเมษายน พ.ศ. 2560 โดยผลิตชิ้นส่วนในอิตาลีและส่งไปยังสหรัฐ "เวสเซล"ค่าใช้จ่ายสูงสุดในเดือนธันวาคม พ.ศ. 2560 ด้วยการติดตั้งชิ้นส่วนที่สูงที่สุด และเปิดให้ประชาชนทั่วไปเข้าชมในวันที่ 15 มีนาคม พ.ศ. 2562 และในวันที่ 11 มกราคม พ.ศ. 2564 หลังจากการฆ่าตัวตายหลายครั้งที่"เวสเซล" จึงปิดให้บริการอย่างไม่มีกำหนด "เวสเซล"เปิดให้บริการอีกครั้งในวันที่ 30 พฤษภาคม พ.ศ. 2564 จากนั้นจึงปิดอีกครั้งโดยไม่มีกำหนดในวันที่ 29 กรกฎาคม พ.ศ. 2564 หลังจากการฆ่าตัวตายอีกครั้ง
อักษรตัวย่อ TKA ในชื่อโครงสร้างย่อมาจาก "Temporarily Known As" เมื่อเปิดบริการ "เวสเซล"ได้รับการวิจารณ์ที่หลากหลาย โดยมีนักวิจารณ์บางคนยกย่องว่าเป็นจุดที่โดดเด่นภายในฮัดสันยาร์ดส์ และคนอื่น ๆ บอกว่าโครงสร้างนี้ฟุ่มเฟือย "เวสเซล"ยังถูกวิพากษ์วิจารณ์ในขั้นต้นเนื่องจากนโยบายลิขสิทธิ์ที่เข้มงวดเกี่ยวกับรูปถ่ายของโครงสร้าง เช่นเดียวกับการขาดการเข้าถึงสำหรับผู้พิการแม้ว่าทั้งสองประเด็นจะได้รับการแก้ไขในภายหลัง
พระเทพมงคลวัชราจารย์ (เหลือง ฉนฺทาคโม)

พระเทพมงคลวัชราจารย์ (เหลือง ฉนฺทาคโม) เป็นพระราชาคณะชั้นเทพ, ชาวจังหวัดสุรินทร์, อดีตที่ปรึกษาเจ้าคณะจังหวัดบุรีรัมย์ (ธ.), อดีตเจ้าอาวาสวัดกระดึงทอง (ธ.) ตำบลบ้านด่าน อำเภอบ้านด่าน จังหวัดบุรีรัมย์
บรรพชาและอุปสมบท.
ครั้งหนึ่ง ท่านไปช่วยสวดปาฏิโมกข์และสอนนักธรรมที่วัดป่าสักกาวัน อำเภอสหัสขันธ์ จังหวัดกาฬสินธุ์ ก่อนย้ายกลับมาอยู่จำพรรษาที่วัดรังสีปาลิวัน บ้านโพน เพื่อตั้งใจฝึกปฏิบัติ และคอยช่วยสอนนักธรรมให้พระ พร้อมกับอบรมทายกทายิกาเกือบทุกวันในพรรษา
สุลต่านมูเอ็ดซุล ไลล์ ตัน กีรัม

สุลต่านมูเอ็ดซุล ไลล์ ตัน กีรัม หรือพระราชอิสริยยศทางการ สมเด็จพระราชาธิบดีอัมปุน สุลต่าน ฮัดจี มูเอ็ดซุล-ไลล์ ตัน กีรัม สุลต่านแห่งซูลูและบอร์เนียวเหนือ  เสด็จพระราชสมภพเมื่อวันที่ 28 สิงหาคม 2509 ณ จังหวัดซูลู เป็นพระราชโอรสใน สุลต่าน โมฮัมเม็ด มาฮากุตตะฮ์ อับดุลละฮ์ กีรัม และ ดายัง ดายัง ฟาริดา ตัน-กีรัม พระองค์เป็นทายาทที่ถูกต้องตามกฎหมายเรียกในราชบัลลังก์ของสุลต่านแห่งซูลู และเป็นสุลต่านแห่งซูลูที่ 35 แห่งแห่งซูลูและบอร์เนียวเหนือ พระองค์ทรงเป็นสุลต่านถักจากพระราชบิดา หลังการสวรรคตลงของพระราชบิดาเมื่อวันที่ 16 กุมภาพันธ์ 2529 และได้เข้าพระราชพิธีอภิเษกสมรสกับ ดายัง ดายัง ปังเงียน เมลลานี เซอร์มัน กีรัม มีพระราชบุตร 7 พระองค์ และทรงมีพระราชบุตรบุญธรรม 1 ท่าน
เทศบาลตำบลวังเจ้า

เทศบาลตำบลวังเจ้า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1 กับบางส่วนของหมู่ที่ 5 ของตำบลเชียงทอง ในอำเภอวังเจ้า จังหวัดตาก เดิมมีฐานะเป็นสุขาภิบาลวังเจ้าที่จัดตั้งขึ้นใน พ.ศ. 2528 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 4,238 คน
พื้นที่เทศบาลตำบลอยู่บริเวณตลาดวังเจ้า ซึ่งเป็นย่านการค้าขายขนาดใหญ่ของอำเภอวังเจ้า จังหวัดตาก อยู่ห่างจากที่ว่าการอำเภอวังเจ้าประมาณ 2.5 กิโลเมตร อยู่ห่างจากศาลากลางจังหวัดตากประมาณ 32 กิโลเมตร อยู่ห่างจากกรุงเทพมหานครประมาณ 395 กิโลเมตรตามทางหลวงแผ่นดินหมายเลข 1 (ถนนพหลโยธิน) มีพื้นที่รับผิดชอบ 7.849 ตารางกิโลเมตร ด้านตะวันออกของเขตเทศบาลมีแม่น้ำปิงกับคลองวังเจ้าซึ่งใช้เป็นเส้นแบ่งเขตระหว่างจังหวัดตากและจังหวัดกำแพงเพชรไหลผ่านเป็นแหล่งน้ำสำคัญ
รายชื่อทัวร์คอนเสิร์ตของทไวซ์

ทไวซ์ จัดคอนเสิร์ตเปิดตัวของตัวเองครั้งแรกภายใต้ชื่อ Twice 1st Tour: Twiceland – The Opening at SK Olympic Handball Gymnasium ในกรุงโซล เมื่อวันที่ 17-19 กุมภาพันธ์ 2017 ตามมาด้วยคอนเสิร์ตเดบิวต์ในกรุงเทพฯและสิงคโปร์ในเดือนเมษายน และทัวร์จบลงด้วยคอนเสิร์ตเพิ่มอีก 2 ครั้งในกรุงโซลในเดือนมิถุนายน และในเดือนกรกฎาคม ได้จัดคอนเสิร์ตเดบิวต์ในญี่ปุ่น และเริ่มทัวร์ญี่ปุ่นครั้งแรกในเดือนมกราคม 2018 ภายใต้ชื่อ Twice Showcase Live Tour 2018 "Candy Pop" ก่อนที่จะออกทัวร์สิงคโปร์อีกครั้งในปลายปีนั้น
ในปี 2019 มีการประกาศทัวร์ "Twicelights" โดยเริ่มจากคอนเสิร์ตสองวันที่ KSPO Dome ตามด้วยคอนเสิร์ตต่างๆ ทั่วเอเชีย ไม่นานหลังจากคอนเสิร์ตครั้งที่ 3 ที่สิงคโปร์ในปีต่อๆ มา ทไวซ์ได้เดินทางออกจากเอเชียโดยจัดคอนเสิร์ตสี่คอนเสิร์ตในอเมริกาเหนือได้แก่ สามครั้งในสหรัฐอเมริกา และอีกหนึ่งครั้งในเม็กซิโก หลังจากมีการแสดงคอนเสิร์ตทั่วเอเชียในช่วงที่เหลือของปีและปีหน้า คอนเสิร์ตที่มีกำหนดหลังเดือนกุมภาพันธ์ 2020 ถูกยกเลิกเนื่องจากการระบาดของโควิด-19
คอนเสิร์ตทัวร์.
ทไวซ์ เฟิร์ส ทัวร์: ทไวซ์แลนด์ – เดอะ โอเพนนิ่ง.
Tour dates
ทไวซ์ โชว์เคส ไลฟ์ ทัวร์ 2018 "แคนดี้ ป๊อป".
วันที่ทัวร์
ทไวซ์ เซเกินด์ ทัวร์: ทไวซ์แลนด์ โซน 2 – แฟนตาซี พาร์ค.
วันที่ทัวร์
ทไวซ์ เฟิร์ส อารีน่า ทัวร์ 2018 "บีดีซี".
วันที่ทัวร์
ทไวซ์ โดม ทัวร์ 2019 "#ดรีมเดย์".
วันที่ทัวร์
ทไวซ์ เวิลด์ ทัวร์ 2019 "ทไวซ์ไลท์".
วันที่ทัวร์
คอนเสิร์ตครั้งเดียว.
บียอนด์ ไลฟ์ – "ทไวซ์: เวิลด์ อิน อะ เดย์".
เมื่อวันที่ 9 สิงหาคม ทไวซ์ได้จัดคอนเสิร์ตออนไลน์ครั้งแรกของพวกเขาในชื่อ "Twice: World in a Day" เพื่อตอบโต้ "Twicelights World Tour Finale" ที่ถูกยกเลิกไปเมื่อต้นปี วงได้ทำงานร่วมกับแพลตฟอร์ม Beyond Live ที่เปิดตัวโดย เอสเอ็มเอนเตอร์เทนเมนต์ และ Naver สำหรับคอนเสิร์ต และกลายเป็นศิลปินรายแรกนอกเอสเอ็ม ที่จัดคอนเสิร์ตออนไลน์โดยใช้แพลตฟอร์มนี้
มีการอัปโหลด VOD รีเพลย์เมื่อวันที่ 30 ตุลาคม
Multi-cam VODs ถูกอัปโหลดเมื่อวันที่ 30 พฤศจิกายน
เอ็นทีที โดโคโม คอนเน็กท์ สเปเชียล ไลฟ์ – ทไวซ์ อิน วันเดอร์แลนด์.
เมื่อวันที่ 6 มีนาคม ทางกลุ่มได้จัดคอนเสิร์ตออนไลน์ครั้งที่สองในชื่อ "Twice in Wonderland" ซึ่งมีการประกาศครั้งแรกเมื่อวันที่ 14 มกราคม คอนเสิร์ตจัดขึ้นโดยความร่วมมือกับ NTT Docomo และออกอากาศโดยใช้เทคโนโลยีต่างๆ รวมทั้ง AR (ความเป็นจริงยิ่ง) และ MR (ผสมความเป็นจริง) ในตอนท้ายของคอนเสิร์ตออนไลน์ของพวกเขา ทไวซ์ได้ประกาศเปิดตัวซิงเกิ้ลภาษาญี่ปุ่น "Kura Kura" ซึ่งวางจำหน่ายในวันที่ 12 พฤษภาคม
ประชากรศาสตร์อิรัก

ชาวอิรัก (, ซีรีแอก: ܥܡܐ ܥܝܪܩܝܐ,) เป็นประชาชนที่ระบุตนเองกับประเทศอิรัก
ชาวอิรักเชื้อสายอาหรับเป็นชนเซมิติกที่มีจำนวนมากที่สุดในประเทศอิรัก ในขณะที่ชาวอิรักเชื้อสายเคิร์ดเป็นทั้งชนกลุ่มน้อยและกลุ่มชาติพันธ์ุอินโด-ยูโรเปียนที่มีจำนวนมากที่สุด ส่วนชาวอิรักเชื้อสายเติร์กเมนเป็นกลุ่มชาติพันธุ์ที่มีจำนวนมากเป็นอันดับ 3 ของประเทศ งานวิจัยบันทึกว่ากลุ่มชาติพันธุ์-ศาสนาที่แตกต่างกันในอิรักและเมโสโปเตเมียมีกรรมพันธุ์เฉพาะที่คล้ายกัน และชาวอิรักเชื้อสายอาหรับ ซึ่งเป็นประชากรส่วนใหญ่ของประเทศ โดยทั่วไปมีความแตกต่างจากประชากรอาหรับอื่น ๆ ในคาบสมุทรอาหรับ
ประชากรใน ค.ศ. 2021 มีประชาณ 39,650,145 คน (ที่อาศัยอยู่ในประเทศอิรัก) เรียงได้เป็น อาหรับนิกายชีอะฮ์ (15 ล้าน), อาหรับนิกายซุนนี (9 ล้าน), ชาวเคิร์ด (8.4 ล้าน), เติร์กเมน (3 ล้าน), อัสซีเรียกับอาร์มีเนีย (0.5 ล้าน), ชาวอิรักแอฟริกา (1 ล้าน), ยาซิดี (500,000) และชะบัก (250,000) ชนกลุ่มน้อย ได้แก่ มันดาอี (3,000), ดูม (50,000) และซีร์แคสเซีย (2,000). ภาษาที่มีผู้พูดมากที่สุดคือภาษาอาหรับอิรัก, ภาษาเคิร์ด, ซีรีแอก และอิรักสำเนียงเติร์กเมน ข้อมูลจำนวนร้อยละของกลุ่มชาติพันธุ์-ศาสนาที่อาศัยอยู่ในอิรักมีความหลากหลาย เพราะการตรวจสำมะโนครั้งสุดท้ายจัดเมื่อมมากกว่า 30 ปีที่แล้ว และจะมีการวางแผนจัดสำมะโนประชากรใน ค.ศ. 2020 แต่ถูกเลื่อนไปเนื่องจากสถานการณ์การระบาดทั่วของโควิด-19
กีฬาสเกเลตันในโอลิมปิกฤดูหนาว 2022

กีฬาสเกเลตันในโอลิมปิกฤดูหนาว 2022 จะจัดขึ้นที่ลู่บอบสเลและลูชเซี่ยวไห่ถัว กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสเกเลตันทั้งหมด 2 รายการ จะจัดขึ้นระหว่างวันที่ 10-12 กุมภาพันธ์ พ.ศ. 2565
รอบคัดเลือก.
นักกีฬาที่เข้าร่วมมีจำนวนสูงสุด 50 คน (ชาย 25 คน, หญิง 25 คน)
ประเทศเยอรมนีในโอลิมปิกฤดูหนาว 2022

ประเทศเยอรมนี จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเยอรมนีเป็นตัวแทนประเทศเยอรมนีในการส่งนักกีฬาเข้าร่วมแข่งขันทั้งหมดจำนวน 149 คน ใน 14 ชนิดกีฬา
สกีลงเขา.
ผลการแข่งขันดังนี้ :
สกีข้ามทุ่ง.
ผลการแข่งขันดังนี้ :
สเกตลีลา.
เยอรมนีผ่านรอบคัดเลือกหญิงเดี่ยว 1 คน ประเภทคู่ 1 คู่ และการเต้นรำน้ำแข็ง 1 โควต้า โดยพิจารณาจากอันดับในการแข่งขัน 2021 World Figure Skating Championships ในสต็อคโฮล์ม ประเทศสวีเดน
เทศบาลตำบลอุ้มผาง

อุ้มผาง เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1 ของตำบลอุ้มผาง ในอำเภออุ้มผาง จังหวัดตาก เดิมมีฐานะเป็นสุขาภิบาลอุ้มผางที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในวันที่ 31 มกราคม พ.ศ. 2567 เขตเทศบาลมีประชากร 4,619 คน และเป็นเขตเทศบาลในจังหวัดตากที่มีความหนาแน่นของประชากรมากที่สุด เป็นเทศบาลตำบลที่มีพื้นที่น้อยที่สุดเป็นอันดับ 3 ของประเทศไทย และเป็นเทศบาลที่มีพื้นที่น้อยที่สุดในจังหวัดตาก
พื้นที่เทศบาลตำบลอยู่บริเวณเขตศูนย์ราชการต่าง ๆ ในอำเภออุ้มผาง อยู่ห่างจากศาลากลางจังหวัดตากประมาณ 247 กิโลเมตร อยู่ห่างจากกรุงเทพมหานครประมาณ 741 กิโลเมตรโดยเดินทางไปตามทางหลวงแผ่นดินหมายเลข 1 จนถึงทางแยกเลี้ยวขวาเข้าสู่ทางหลวงแผ่นดินหมายเลข 105 ไปอำเภอแม่สอดระยะทาง 84 กิโลเมตร ถึงทางแยกเข้าสู่ตัวอำเภอแม่สอด เลี้ยวซ้ายไปตามทางหลวงแผ่นดินหมายเลข 1090 ไปจนถึงอำเภออุ้มผางระยะทาง 164 กิโลเมตร มีพื้นที่รับผิดชอบทั้งหมด 0.537 ตารางกิโลเมตร หรือคิดเป็นพื้นที่ทั้งหมด 336 ไร่ ด้านทิศใต้ของเขตเทศบาลมีลำห้วยอุ้มผาง และลำห้วยนาไหลผ่านเป็นแหล่งน้ำสำคัญ
องค์การบริหารส่วนตำบลอุ้มผาง

อุ้มผาง เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 2–6 กับบางส่วนของหมู่ที่ 1 ของตำบลอุ้มผาง (เฉพาะนอกเขตเทศบาลตำบลอุ้มผาง) และพื้นที่ทั้งหมดของตำบลแม่ละมุ้ง (หมู่ 1–4) ในอำเภออุ้มผาง จังหวัดตากเดิมมีฐานะเป็นสภาตำบลอุ้มผางใน พ.ศ. 2517 ก่อนที่จะยกฐานะเป็นองค์การบริหารส่วนตำบลอุ้มผางในวันที่ 25 ธันวาคม พ.ศ. 2539 ต่อมาในวันที่ 15 กันยายน 2547 กระทรวงมหาดไทยได้ยุบองค์การบริหารส่วนตำบลแม่ละมุ้ง รวมกับองค์การบริหารส่วนตำบลอุ้มผาง ปัจจุบันเขตองค์การบริหารส่วนตำบลอุ้มผางมีประชากร 6,203 คน
พื้นที่องค์การบริหารส่วนตำบลอุ้มผางประกอบไปด้วย 6 หมู่บ้านในตำบลอุ้มผาง แบ่งเป็นครอบคลุมเต็มพื้นที่ 5 หมู่บ้านได้แก่ บ้านแปโดทะ บ้านกิ่วห้าง บ้านอุ้มผางคี บ้านยะโม่คี บ้านใหม่ท่าแพ กับครอบคลุมพื้นที่บางส่วน 1 หมู่บ้าน ได้แก่ บ้านอุ้มผาง (หมู่ 1) ส่วนหมู่ที่ 1 บ้านอุ้มผาง (บางส่วน) อยู่ในเขตเทศบาลตำบลอุ้มผาง และประกอบไปด้วย 4 หมู่บ้านในตำบลแม่ละมุ้ง ซึ่งครอบคลุมพื้นที่ทั้งหมด ได้แก่ บ้านปะละทะ บ้านเซปละ บ้านป่าพู และบ้านแม่ละมุ้งคี มีพื้นที่รับผิดชอบ 2,477.00 ตารางกิโลเมตร หรือคิดเป็นพื้นที่ 1,548,125 ไร่ ซึ่งถือว่าเป็นองค์การบริหารส่วนตำบลที่มีพื้นที่ขนาดใหญ่ที่สุดในประเทศไทย
คณะกรรมการพาราลิมปิกเฮลเลนิก

คณะกรรมการพาราลิมปิกเฮลเลนิก (, รหัสไอโอซี: GRE) เป็นคณะกรรมการพาราลิมปิกแห่งชาติที่เป็นตัวแทนของประเทศกรีซสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่เอเธนส์ ประเทศกรีซ ก่อตั้งเมื่อปี พ.ศ. 2544 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากกรีซเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
พาราลิมปิกไอร์แลนด์

พาราลิมปิกไอร์แลนด์ (รหัสไอโอซี: IRL) เดิมรู้จักกันในชื่อ สภาพาราลิมปิกแห่งไอร์แลนด์  เป็นคณะกรรมการพาราลิมปิกแห่งชาติที่เป็นตัวแทนของประเทศไอร์แลนด์สำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ดับลิน ประเทศไอร์แลนด์ ก่อตั้งเมื่อปี พ.ศ. 2530 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากไอร์แลนด์เข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
คณะกรรมการพาราลิมปิกอิตาลี

คณะกรรมการพาราลิมปิกอิตาลี (, รหัสไอโอซี: ITA) เป็นคณะกรรมการพาราลิมปิกแห่งชาติที่เป็นตัวแทนของประเทศอิตาลีสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่โรม ประเทศอิตาลี ก่อตั้งเมื่อปี พ.ศ. 2533 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอิตาลีเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
คณะกรรมการพาราลิมปิกลัตเวีย

คณะกรรมการพาราลิมปิกลัตเวีย (LPC, , รหัสไอโอซี: LAT) เป็นคณะกรรมการพาราลิมปิกแห่งชาติที่เป็นตัวแทนของประเทศลัตเวียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่รีกา ประเทศลัตเวีย เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากลัตเวียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
เทศบาลตำบลแม่กลอง

แม่กลอง เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ทั้งหมดของตำบลหนองหลวง (หมู่ที่ 1–3) และพื้นที่ทั้งหมดของตำบลแม่กลอง (หมู่ 1–4) ในอำเภออุ้มผาง จังหวัดตากเดิมมีฐานะเป็นสภาตำบลแม่กลองใน พ.ศ. 2536 กับจัดตั้งเป็นองค์การบริหารส่วนตำบลแม่กลองในวันที่ 15 ตุลาคม 2542 ต่อมาในวันที่ 15 กันยายน 2547 กระทรวงมหาดไทยได้ยุบสภาตำบลหนองหลวง รวมกับองค์การบริหารส่วนตำบลแม่กลอง ก่อนที่จะยกฐานะขึ้นเป็นเทศบาลตำบลแม่กลองในวันที่ 30 มีนาคม พ.ศ. 2555 มีผลบังคับใช้ในวันที่ 6 เมษายน ปีเดียวกัน ปัจจุบันเขตเทศบาลตำบลแม่กลองมีประชากร 6,164 คน
พื้นที่เทศบาลตำบลแม่กลองประกอบไปด้วย 3 หมู่บ้านในตำบลหนองหลวง ซึ่งครอบคลุมเต็มพื้นที่ 3 หมู่บ้านได้แก่ บ้านหนองหลวง บ้านเซอทะ บ้านเดลอคี และประกอบไปด้วย 4 หมู่บ้านในตำบลแม่กลอง ซึ่งครอบคลุมพื้นที่ทั้งหมด ได้แก่ บ้านแม่กลองใหม่ บ้านแม่กลองเก่า บ้านใหม่ป่าคา และบ้านแม่กลอง มีพื้นที่รับผิดชอบ 755.00 ตารางกิโลเมตร หรือคิดเป็นพื้นที่ 471,875 ไร่
คณะกรรมการพาราลิมปิกลิทัวเนีย

คณะกรรมการพาราลิมปิกลิทัวเนีย (, รหัสไอโอซี: LTU) เป็นคณะกรรมการพาราลิมปิกแห่งชาติที่เป็นตัวแทนของประเทศลิทัวเนียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่วิลนีอุส ประเทศลิทัวเนีย ก่อตั้งเมื่อปี พ.ศ. 2533 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากลิทัวเนียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
คณะกรรมการพาราลิมปิกแห่งมอนเตเนโกร

คณะกรรมการพาราลิมปิกแห่งมอนเตเนโกร (มอนเตเนกริน: "Параолимпијски комитет Црне Горе / Paraolimpijski komitet Crne Gore", , รหัสไอโอซี: MNE) เป็นคณะกรรมการพาราลิมปิกแห่งชาติที่เป็นตัวแทนของประเทศมอนเตเนโกรสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่พอดกอรีตซา ประเทศมอนเตเนโกร ก่อตั้งเมื่อปี พ.ศ. 2550 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากมอนเตเนโกรเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
คณะกรรมการพาราลิมปิกรัสเซีย

คณะกรรมการพาราลิมปิกรัสเซีย (, รหัสไอโอซี: RUS) เป็นคณะกรรมการพาราลิมปิกแห่งชาติที่เป็นตัวแทนของประเทศรัสเซียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่มอสโก ประเทศรัสเซีย ก่อตั้งเมื่อปี พ.ศ. 2539 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากรัสเซียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
คณะกรรมการพาราลิมปิกแห่งเซอร์เบีย

คณะกรรมการพาราลิมปิกแห่งเซอร์เบีย (/ "Paraolimpijski komitet Srbije", , รหัสไอโอซี: SRB) เป็นคณะกรรมการพาราลิมปิกแห่งชาติที่เป็นตัวแทนของประเทศเซอร์เบียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ ประเทศเซอร์เบีย ก่อตั้งเมื่อปี พ.ศ. 2549 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเซอร์เบียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
คณะกรรมการพาราลิมปิกสเปน

คณะกรรมการพาราลิมปิกสเปน ("Comité Paralímpico Español", CPE, , รหัสไอโอซี: ESP) เป็นคณะกรรมการพาราลิมปิกแห่งชาติที่เป็นตัวแทนของประเทศสเปนสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่มาดริด ประเทศสเปน ก่อตั้งเมื่อปี พ.ศ. 2538 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสเปนเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
สหพันธ์พาราสปอร์ตสวีเดน

สหพันธ์พาราสปอร์ตสวีเดน (, รหัสไอโอซี: SWE) เดิมชื่อ Swedish Sports Organization for the Disabled  (SHIF) ต่อมาเปลี่ยนเป็น Swedish Sports Organization for the Disabled and Swedish Paralympic Committee () (SHIF/SPK) เป็นคณะกรรมการพาราลิมปิกแห่งชาติที่เป็นตัวแทนของประเทศสวีเดนสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่สต็อกโฮล์ม ประเทศสวีเดน ก่อตั้งเมื่อปี พ.ศ. 2512 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสวีเดนเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
คณะกรรมการพาราลิมปิกสวิส

คณะกรรมการพาราลิมปิกสวิตเซอร์แลนด์ , , รหัสไอโอซี: SUI) เป็นคณะกรรมการพาราลิมปิกแห่งชาติที่เป็นตัวแทนของประเทศสวิตเซอร์แลนด์สำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่แบร์น ประเทศสวิตเซอร์แลนด์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสวิตเซอร์แลนด์เข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
คณะกรรมการพาราลิมปิกตุรกี

คณะกรรมการพาราลิมปิกตุรกี (, รหัสไอโอซี: TUR) เป็นคณะกรรมการพาราลิมปิกแห่งชาติที่เป็นตัวแทนของประเทศตุรกีสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่อิสตันบูล ประเทศตุรกี ก่อตั้งเมื่อปี พ.ศ. 2545 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากตุรกีเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
เจ้าชายอเล็คซันเดอร์ แฟร์ดีนันท์แห่งปรัสเซีย

เจ้าชายอเล็คซันเดอร์ แฟร์ดีนันท์แห่งปรัสเซีย  ประสูติเมื่อวันที่ 24 ธันวาคม 2455 เป็นพระโอรสเพียงพระองค์เดียวใน เจ้าชายออกัส วิลเฮ็ล์มแห่งปรัสเซีย และ เจ้าหญิงอเล็กซานดรา วิกตอเรียแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค เป็นพระราชนัดดาใน จักรพรรดิวิลเฮ็ล์มที่ 2 แห่งเยอรมนี และ เอากุสเทอ วิคโทรีอา แห่งชเลสวิช-ฮ็อลชไตน์ และเป็นพระนัดดาใน ฟรีดริช แฟร์ดีนันท์ ดยุกแห่งแห่งชเลสวิช-ฮ็อลชไตน์ พระบิดาและพระมารดาของพระองค์ทรงหย่ากันในปี 2463 พระมารดาทรงเสกสมรสใหม่อีก 2 ปีถัดมา พระองค์ถูกดูแลจากพระบิดา พระองค์ทรงเป็น 1 ในแขกงานเสกสมรสของ เจ้าชายกุสตาฟ อดอล์ฟ ดยุกแห่งเวสเตร์บอตเติน กับ เจ้าหญิงซิบิลลาแห่งซัคเซิน-โคบวร์คและโกทา พระญาติ ในปี 2475 และนับเป็นครั้งแรกที่สมาชิกราชวงศ์เยอรมันตั้งแต่เยอรมันกลายเป็นสาธารณรัฐ เมื่อเดือนพฤศจิกายน ปี 2482 พระองค์ทรงเป็นทหารยศร้อยโทพระองค์แรกในกองสัญญาณกองทัพอากาศเยอรมัน โดยประจำการในวีสบาเดิน เช่นเดียวกับพระบิดา พระองค์กลายเป็นผู้สนับสนุนที่โดดเด่นของพรรคนาซี พระบิดาของพระองค์เองหวังอย่างลับๆว่า พระโอรสของพระองค์อาจจะกลายเป็นสมเด็จพระเจ้าอยู่หัวของเยอรมัน โดยทรงปรารภกับ อดอล์ฟ ฮิตเลอร์ โดยการสนับสนุนที่พ่อมีต่อลูกชายมีผลทำให่ จักรพรรดิวิลเฮ็ล์มที่ 2 แห่งเยอรมนี ทรงวิตกว่า อาจจะทำให้มีผลต่อความสัมพันธ์กับราชวงศ์โฮเอินท์ซ็อลเลิร์น ในปีพ.ศ. 2476 พระองค์ทรงลาออกจากกองทัพอากาศเยอรมัน และกลายเป็นบุคคลในกองทัพเยอรมัน ต่างจากเจ้าชายพระองค์อื่น พระองค์ทรงถูกการได้รับการไว้วางใจจาก อดอล์ฟ ฮิตเลอร์ มากเป็นพิเศษ
พระองค์ทรงเสกสมรสเมื่อวันที่ 19 ธันวาคม พ.ศ. 2481 ในโบสถ์กองทหารรักษาการณ์เดรส กับอาร์มการ์ด เวย์แกนด์ (22 สิงหาคม พ.ศ. 2455 - 3 ธันวาคม พ.ศ. 2544) บุตรีของพันตรีฟรีดริช เวย์แกนด์และคาร์ลา ฟรานซีสกา โอไฮม์ และมีพื้นเพมาจากวีสบาเดิน ที่พระองค์เคยประจำการอยู่ เนื่องจากการแต่งงานไม่ได้รับการยอมรับจากราชวงศ์ ไม่มีพระญาติหรือพระราชวงศ์พระองค์ใดเข้าร่วมในพิธี แต่มีเพื่อนพระสหายที่เจ้าหน้าที่เป็นแขกในงาน มีพระโอรสเพียงพระองค์เดียวคือ 
พระองค์สิ้นพระชนม์ลงเมื่อวันที่ 12 มิถุนายน พ.ศ. 2528 สิริพระชันษา 72 ปี
ตำบลแม่จัน (อำเภออุ้มผาง)

แม่จัน เป็นตำบลหนึ่งในอำเภออุ้มผาง จังหวัดตาก ตั้งอยู่ทางทิศตะวันตกของตัวอำเภอ ห่างจากที่ว่าการอำเภออุ้มผางประมาณ 41 กิโลเมตร และห่างจากศาลากลางจังหวัดตากประมาณ 279 กิโลเมตร 
ตำบลแม่จันทั้งตำบลอยู่ในเขตเทศบาลตำบลแม่จันซึ่งเดิมมีฐานะเป็นสภาตำบลแม่จันใน พ.ศ. 2517 กับจัดตั้งขึ้นเป็นองค์การบริหารส่วนตำบลแม่จันในวันที่ 15 ตุลาคม 2542 ก่อนที่จะยกฐานะขึ้นเป็นเทศบาลตำบลแม่จันในวันที่ 4 กุมภาพันธ์ พ.ศ. 2551 มีผลบังคับใช้ในวันที่ 4 กุมภาพันธ์ ปีเดียวกัน ซึ่งถือว่าเป็นเทศบาลตำบลที่มีพื้นที่ขนาดใหญ่ที่สุดในประเทศไทย ปัจจุบันเขตเทศบาลตำบลแม่จันมีประชากร 22,903 คน
ที่ตั้งและอาณาเขต.
ตำบลแม่จันตั้งอยู่ทางทิศตะวันตกของอำเภออุ้มผาง มีอาณาเขตติดต่อกับเขตการปกครองข้างเคียงดังต่อไปนี้
การปกครอง.
ตำบลแม่จันทั้งตำบลอยู่ในเขตเทศบาลตำบลแม่จันซึ่งเดิมมีฐานะเป็นสภาตำบลแม่จัน ก่อนที่ต่อมาจะได้รับการจัดตั้งเป็นองค์การบริหารส่วนตำบลแม่จันในวันที่ 15 ตุลาคม พ.ศ. 2542 และยกฐานะเป็นเทศบาลตำบลแม่จัน ในปี พ.ศ. 2551 ซึ่งถือว่าเป็นเทศบาลตำบลที่มีพื้นที่ขนาดใหญ่ที่สุดในประเทศไทย
ตำบลแม่จันประกอบด้วยหมู่บ้านทั้งสิ้นจำนวน 12 หมู่บ้าน มีจำนวนประชากร 22,903 คน แบ่งเป็นชาย 11,837 คน หญิง 11,066 คน (ปี 2563)
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
คณะกรรมการพาราลิมปิกแห่งชาติแคเมอรูน

คณะกรรมการพาราลิมปิกแห่งชาติแคเมอรูน (CNPC, , รหัสไอโอซี: CMR) เป็นคณะกรรมการพาราลิมปิกแห่งชาติที่เป็นตัวแทนของประเทศแคเมอรูนสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ยาอุนเด ประเทศแคเมอรูน ก่อตั้งเมื่อปี พ.ศ. 2554 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากแคเมอรูนเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแอฟริกา (เอพีซี)
คณะกรรมการพาราลิมปิกอียิปต์

คณะกรรมการพาราลิมปิกอียิปต์ (, รหัสไอโอซี: EGY) เป็นคณะกรรมการพาราลิมปิกแห่งชาติที่เป็นตัวแทนของประเทศอียิปต์สำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ไคโร ประเทศอียิปต์ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอียิปต์เข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแอฟริกา (เอพีซี)
คณะกรรมการพาราลิมปิกลิเบีย

คณะกรรมการพาราลิมปิกลิเบีย (, รหัสไอโอซี: LBA) เป็นคณะกรรมการพาราลิมปิกแห่งชาติที่เป็นตัวแทนของประเทศลิเบียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ตริโปลี ประเทศลิเบีย ก่อตั้งเมื่อปี พ.ศ. 2524 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากลิเบียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแอฟริกา (เอพีซี)
คณะกรรมการพาราลิมปิกตูนิเซีย

คณะกรรมการพาราลิมปิกตูนิเซีย (รหัสไอโอซี: LAO) เป็นคณะกรรมการพาราลิมปิกแห่งชาติที่เป็นตัวแทนของประเทศตูนิเซียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ประเทศตูนิเซีย ก่อตั้งเมื่อปี พ.ศ. 2533 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากตูนิเซียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแอฟริกา (เอพีซี)
คณะกรรมการพาราลิมปิกแห่งชาติซิมบับเว

คณะกรรมการพาราลิมปิกแห่งชาติซิมบับเว (รหัสไอโอซี: ZIM) เป็นคณะกรรมการพาราลิมปิกแห่งชาติที่เป็นตัวแทนของประเทศซิมบับเวสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ประเทศซิมบับเว ก่อตั้งเมื่อปี พ.ศ. 2553 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากซิมบับเวเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแอฟริกา (เอพีซี)
คณะกรรมการพาราลิมปิกแห่งชาติแซมเบีย

คณะกรรมการพาราลิมปิกแห่งชาติแซมเบีย (รหัสไอโอซี: ZAM) เป็นคณะกรรมการพาราลิมปิกแห่งชาติที่เป็นตัวแทนของประเทศแซมเบียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ประเทศแซมเบีย ประเทศแซมเบีย ก่อตั้งเมื่อปี พ.ศ. 2548 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากแซมเบียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแอฟริกา (เอพีซี)
คณะกรรมการพาราลิมปิกอาร์เจนตินา

คณะกรรมการพาราลิมปิกอาร์เจนตินา (COPAR, ; COPAR, รหัสไอโอซี: ARG) เป็นคณะกรรมการพาราลิมปิกแห่งชาติที่เป็นตัวแทนของประเทศอาร์เจนตินาสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ประเทศอาร์เจนตินา ก่อตั้งเมื่อปี พ.ศ. 2547 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอาร์เจนตินาเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกอเมริกา (เอพีซี)
คณะกรรมการพาราลิมปิกบราซิล

คณะกรรมการพาราลิมปิกบราซิล (CPB, ; BPC, รหัสไอโอซี: BRA) เป็นคณะกรรมการพาราลิมปิกแห่งชาติที่เป็นตัวแทนของประเทศบราซิลสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่บราซีเลีย ประเทศบราซิล ก่อตั้งเมื่อปี พ.ศ. 2538 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากบราซิลเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกอเมริกา (เอพีซี)
คณะกรรมการพาราลิมปิกแคนาดา

คณะกรรมการพาราลิมปิกแคนาดา (CPC, รหัสไอโอซี: CAN) เป็นคณะกรรมการพาราลิมปิกแห่งชาติที่เป็นตัวแทนของประเทศแคนาดาสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ออตตาวา, รัฐออนแทรีโอ ประเทศแคนาดา ก่อตั้งเมื่อปี พ.ศ. 2524 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากแคนาดาเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกอเมริกา (เอพีซี)
คณะกรรมการพาราลิมปิกโคลอมเบีย

คณะกรรมการพาราลิมปิกโคลอมเบีย (CPC, ; CPC, รหัสไอโอซี: COL) เป็นคณะกรรมการพาราลิมปิกแห่งชาติที่เป็นตัวแทนของประเทศโคลอมเบียสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่โบโกตา ประเทศโคลอมเบีย ก่อตั้งเมื่อปี พ.ศ. 2544 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโคลอมเบียเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกอเมริกา (เอพีซี)
ชักชูกะฮ์

ชักชูกะฮ์  เป็นอาหารชนิดหนึ่งจากภูมิภาคอัลมัฆริบในทวีปแอฟริกา ประกอบด้วยไข่ลวกในซอสที่มีส่วนผสมของมะเขือเทศ น้ำมันมะกอก พริก หัวหอม และกระเทียม และปรุงรสด้วยยี่หร่า ปาปริกา พริกป่น และจันทน์เทศ
แหล่งกำเนิดของชักชูกะฮ์ยังคงเป็นประเด็นโต้เถียงระหว่างโมร็อกโก ตูนิเซีย ลิเบีย อิสราเอล ตุรกี และเยเมน โจน เนทัน นักข่าวและผู้แต่งตำราอาหารชาวอเมริกันกล่าวว่าชักชูกะฮ์มีต้นกำเนิดในแอฟริกาเหนือของจักรวรรดิออตโตมันในช่วงกลางคริสต์ศตวรรษที่ 16 หลังจากที่เอร์นัน กอร์เตส ได้นำมะเขือเทศมาจากทวีปอเมริกา
บารอเนต

บารอเนต  สตรีเรียกว่า บารอเนเตส (Baronetess) เป็นฐานันดรสืบตระกูลของราชอาณาจักรอังกฤษ จัดอยู่ในอภิชน (Aristocrat) แต่ไม่ใช่ขุนนาง (Peerage) บารอเนตมักใช้คำว่าลอร์ดหรือเลดี้เป็นคำนำหน้าชื่อตัว ถือเป็นฐานันดรต่ำสุดที่ถูกเรียกว่าลอร์ด
ฐานันดรบารอเนตถูกสถาปนาในค.ศ. 1611 เมื่อพระเจ้าเจมส์ที่ 1 ต้องการรวบรวมเงินเพื่อปราบกบฏบนเกาะไอร์แลนด์ ผู้ที่จะได้เป็นบารอเนตจะต้องทูลเกล้าถวายเงิน 1,080 ปอนด์ และให้ถือว่าบารอเนตอยู่เหนืออัศวินทั้งปวง ยกเว้นอัศวินหรือบุคคลที่ได้รับพระราชทานเครื่องราชอิสริยาภรณ์การ์เตอร์หรือเครื่องราชอิสริยาภรณ์ทริสเติล
กุสกุส

กุสกุส (เบอร์เบอร์:) เป็นอาหารแอฟริกาเหนือชนิดหนึ่ง ได้จากการนำแป้งเซโมลีนา (แป้งจากข้าวสาลีบดหยาบเป็นเม็ดเล็ก ๆ เส้นผ่านศูนย์กลางประมาณ 3 มิลลิเมตร) มาผ่านความร้อนด้วยกรรมวิธีต่าง ๆ เช่น แช่น้ำร้อนหรือนึ่ง ตามธรรมเนียมจะเสิร์ฟโดยราดสตูไว้ด้านบน หญ้าไข่มุกและข้าวฟ่าง (โดยเฉพาะอย่างยิ่งในภูมิภาคซาเฮล) รวมทั้งธัญพืชอื่น ๆ สามารถนำมาปรุงในลักษณะเดียวกันโดยบางครั้งก็เรียกอาหารที่ได้ว่ากุสกุสเช่นกัน#เปลี่ยนทาง 
ไม่เป็นที่ทราบแน่ชัดว่ากุสกุสกำเนิดขึ้นเมื่อใด แต่ลูว์ซี บอล็องส์ นักประวัติศาสตร์อาหาร เสนอว่ากุสกุสมีมานานนับพันปีแล้วตั้งแต่สมัยอาณาจักรนิวมิเดียโบราณ (ในแอลจีเรียปัจจุบัน) ทุกวันนี้กุสกุสเป็นอาหารหลักอย่างหนึ่งในตำรับอาหารมอริเตเนีย โมร็อกโก แอลจีเรีย ตูนิเซีย และลิเบียซึ่งอยู่ในภูมิภาคอัลมัฆริบ#เปลี่ยนทาง นอกจากนี้ยังมีการบริโภคกุสกุสในฝรั่งเศส โดยผู้ที่นำเข้าไปเผยแพร่คือชาวฝรั่งเศสที่เกิดในแอลจีเรียสมัยอาณานิคมและผู้ย้ายถิ่นเข้าจากอัลมัฆริบ (โดยเฉพาะชาวแอลจีเรีย โมร็อกโก และตูนิเซีย)
ยูฟ่ายูโรปาลีก ฤดูกาล 2021–22 รอบแบ่งกลุ่ม

ยูฟ่ายูโรปาลีก ฤดูกาล 2021–22 รอบแบ่งกลุ่ม จะเริ่มต้นในวันที่ 15 กันยายน พ.ศ. 2564 (ค.ศ. 2021) และจะสิ้นสุดในวันที่ 9 ธันวาคม พ.ศ. 2564 (ค.ศ. 2021). ทั้งหมด 32 ทีมจะเข้าร่วมในรอบแบ่งกลุ่มที่จะตัดสินหา 16 จาก 24 พื้นที่ใน รอบแพ้คัดออก ของ ยูฟ่ายูโรปาลีก ฤดูกาล 2021–22.
บรอนด์บี และ เวสต์แฮมยูไนเต็ด จะสร้างการลงสนามครั้งแรกของพวกเขาในยูโรปาลีก รอบแบ่งกลุ่ม (แม้ว่า บรอนด์บี จะเคยลงสนามครั้งที่ผ่านมาใน ยูฟ่าคัพ รอบแบ่งกลุ่ม).
ทีม.
ด้านล่างนี้คือทีมที่เข้าร่วม (กับพวกเขาในปี ค.ศ. 2021 ค่าสัมประสิทธิ์สโมสรยูฟ่า), จัดกลุ่มโดยโถทีมวางของพวกเขา. พวกเขาประกอบไปด้วย:
หมายเหตุ
กลุ่ม.
โปรแกรมการแข่งขันได้ประกาศออกมาเมื่อวันที่ 28 สิงหาคม ค.ศ. 2021, วันที่หลังจากการจับสลาก. แต่ละนัดจะลงเล่นในวันที่ 15–16 กันยายน, 30 กันยายน, 20–21 ตุลาคม, 4 พฤศจิกายน, 24–25 พฤศจิกายน, และ 9 ธันวาคม ค.ศ. 2021 (สามแมตช์เหย้าทั้งหมดของสปาร์ตัคมอสโกที่จะลงเล่นในทุกวันพุธ, และหนึ่งแมตช์เหย้าของเซลติกที่จะลงเล่นในวันที่รอการยืนยัน, เพื่อหลีกเลี่ยงปัญหาของโปรแกรมการแข่งขันกับแมตช์เหย้าของโลโคโมติฟมอสโกและเรนเจอส์ตามลำดับ). เวลาคิกออฟที่จัดมาก็จะเป็น 18:45 และ 21:00 CET/CEST (สามแมตช์เหย้าทั้งหมดของสปาร์ตัคมอสโกที่จะลงเล่นในเวลา 16:30 CET/CEST เพื่อที่จะหลีกเลี่ยงผลกระทบกับแต่ละนัดในแชมเปียนส์ลีก).
เวลาต่างๆ คือ CET/CEST, เป็นไปตามรายการที่ระบุไว้โดยยูฟ่า (local times, if different, are in parentheses).
หมายเหตุ.
<templatestyles src="Reflist/styles.css" />
รีแอนน์ เอฟวันส์

รีแอนน์ เอฟวันส์ เอ็มบีอี  เป็นนักสนุกเกอร์อาชีพชาวอังกฤษ เธอคว้าแชมป์สนุกเกอร์หญิงโลกถึง 12 สมัย ติดต่อกันระหว่างปี 2005 และ 2014 และในปี 2016 และ 2019 เธอติดอันดับหนึ่งในทัวร์สนุกเกอร์หญิงโลก และยังทำหน้าที่นักวิเคราะห์สนุกเกอร์
เอฟวันส์ได้รับไวลด์การ์ดในการเล่นเมนทัวร์ ระหว่างฤดูกาล 2010-11 ในปี 2013, เธอผ่านการเข้าแข่งขันรายการสมัครเล่น อู๋ซีคลาสสิก เป็นผู้หญิงคนแรกที่ผ่านเข้าสู่รอบสุดท้ายในการแข่งขันสนุกเกอร์ เธอได้รับไวลด์การ์ดเข้าสู่รอบคัดเลือกในรายการ เวิลด์สนุกเกอร์แชมเปียนชิป ในปี 2015 และ 2017–21; ผลงานที่ดีที่สุดของเธอเกิดขึ้นเมื่อเธอไปถึงรอบคัดเลือกในปี 2017 โดยการเอาชนะ โรบิน ฮูล
เอฟวันส์ได้รับตำแหน่ง Member of the Order of the British Empire (MBE)
ชีวิตส่วนตัว.
เธอเกิดในเมืองดัดลีย์ เวสต์มิดแลนส์ ซึ่งเธอจบการศึกษาจากโรงเรียน บิชอปมิลเนอร์คาทอลิกคอลเลจ (Bishop Milner Catholic School) เธอเริ่มเล่นสนุกเกอร์เมื่ออายุ 13 ปี โดยได้รับแรงบันดาลใจจากพี่ชายของเธอ ในปี 2005 เธอเริ่มมีความสัมพันธ์กับนักสนุกเกอร์ชาวไอร์แลนด์เหนือ มาร์ก แอลเลน ซึ่งเธอมีลูกสาวชื่อลอเรนเกิดเมื่อปี ค.ศ. 2006 เอฟวันส์และแอลเลน ยุติความสัมพันธ์ในปี 2008
วัคซีนซับยูนิต

วัคซีนซับยูนิต  เป็นวัคซีนที่ทำด้วยส่วนประกอบของเชื้อโรคที่ทำให้ภูมิคุ้มกันตอบสนอง (คือมีสภาพเป็นแอนติเจนได้)
วัคซีนซับยูนิตไม่ได้ใช้เชื้อโรคทั้งตัวซึ่งไม่เหมือนกับวัคซีนเชื้อลดฤทธิ์ (attenuated vaccine) หรือวัคซีนเชื้อตาย (inactivated vaccine) แต่ใช้เพียงส่วนของเชื้อโรคซึ่งทำให้ภูมิคุ้มกันตอบสนอง ส่วนต่าง#เปลี่ยนทาง ๆ เช่น โปรตีน พอลิแซ็กคาไรด์
หรือเพปไทด์
เพราะวัคซีนไม่มีส่วนที่ "ยังมีชีวิต" อยู่ของเชื้อโรค จึงไม่เสี่ยงก่อโรค ปลอดภัย และคงสภาพได้ดีกว่าวัคซีนที่ใช้เชื้อโรคทั้งตัว (เช่น วัคซีนเชื้อลดฤทธิ์และวัคซีนเชื้อตาย)
ข้อดีอื่น#เปลี่ยนทาง ๆ รวมทั้งเป็นเทคโนโลยีที่ได้ใช้มานานแล้วและเหมาะใช้กับบุคคลที่มีภูมิคุ้มกันบกพร่อง
ข้อเสียรวมทั้งการผลิตซับซ้อนกว่าวัคซีนบางชนิด (เช่น วัคซีนอาร์เอ็นเอ) อาจต้องเติมยาเสริม (adjuvant) หรืออาจจะต้องให้วัคซีนบูสต์ และต้องหาส่วนประกอบผสมจากเชื้อโรคเพื่อให้ก่อภูมิคุ้มกันได้ดีสุด
กลไก.
วัคซีนซับยูนิตมีส่วนประกอบจากเชื้อโรค เช่น โปรตีนหรือพอลิแซ็กคาไรด์ โดยต้องเลือกส่วนประกอบผสมมาอย่างดีเพื่อก่อภูมิคุ้มกันที่ดีและสามารถกันโรคได้
เพราะภูมิคุ้มกันมี#เปลี่ยนทาง อย่างจำกัดกับเชื้อโรค โอกาสเสี่ยงผลข้างเคียงจึงน้อยกว่า
วัคซีนที่มีประสิทธิภาพย่อมก่อการตอบสนองของภูมิคุ้มกันต่อเชื้อโรคและทำให้ระบบภูมิคุ้มกันจำโรคได้ ดังนั้น เมื่อติดโรคในอนาคต ก็จะทำให้ตอบสนองต่อเชื้อโรคได้อย่างรวดเร็ว
ข้อเสียอย่างหนึ่งก็คือส่วนประกอบของเชื้อโรคที่มีสภาพเป็นแอนติเจนอาจไม่มีรูปแบบทางโมเลกุลของเชื้อโรค (pathogen-associated molecular pattern) ซึ่งสามัญในเชื้อโรคกลุ่มหนึ่ง
เป็น#เปลี่ยนทาง ที่เซลล์ภูมิคุ้มกันจัดว่าเป็นสัญญาณอันตราย ดังนั้น เมื่อไม่มี การตอบสนองของภูมิคุ้มกันจึงอ่อนกว่า
ข้อเสียอีกอย่างก็คือ แอนติเจนเหล่านี้ไม่ทำให้เซลล์ติดเชื้อ ดังนั้น ภูมิคุ้มกันที่ก่อจึงอาจเกิดเพียงในน้ำเหลือง คือก่อแอนติบอดี แต่ไม่ก่อการตอบสนองของเซลล์ ภูมิจึงอาจอ่อนกว่าที่วัคซีนชนิดอื่น#เปลี่ยนทาง ๆ ทำให้เกิด
เพื่อเพิ่มภูมิคุ้มกัน จึงอาจต้องเติมยาเสริม (adjuvant) หรือต้องให้วัคซีนบูสต์ (booster dose)
เชิงอรรถและอ้างอิง.
<templatestyles src="Reflist/styles.css" />
ดิอีโคโนมิสต์

ดิอีโคโนมิสต์  เป็นหนังสือพิมพ์รายสัปดาห์ระหว่างประเทศที่พิมพ์ในรูปแบบนิตยสารและเผยแพร่ในรูปแบบดิจิทัลซึ่งเน้นที่เหตุการณ์ปัจจุบัน, ธุรกิจระหว่างประเทศ, การเมือง และเทคโนโลยี หนังสือพิมพ์ดังกล่าวตั้งฐานอยู่ในลอนดอน ซึ่งมีดิอีโคโนมิสต์กรุปเป็นเจ้าของ โดยมีกองบรรณาธิการหลักในสหรัฐ เช่นเดียวกับเมืองใหญ่ ๆ ในยุโรปภาคพื้นทวีป, เอเชีย และตะวันออกกลาง ซึ่งใน ค.ศ. 2019 ปริมาณการพิมพ์ทั่วโลกเฉลี่ยมากกว่า 909,476 ฉบับ และเมื่อรวมกับการปรากฏตัวทางดิจิทัลแล้ว มีจำนวนมากกว่า 1.6 ล้านฉบับ ส่วนในแพลตฟอร์มโซเชียลมีเดีย มีผู้ชม 35 ล้านคนใน ค.ศ. 2016 หนังสือพิมพ์นี้ให้ความสำคัญกับวารสารศาสตร์ข้อมูล และการวิเคราะห์มากกว่าการรายงานที่เป็นต้นฉบับ ทั้งในด้านคำวิจารณ์และคำชม
"ดิอีโคโนมิสต์"ได้รับการก่อตั้งขึ้นใน ค.ศ. 1843 เผยแพร่ครั้งแรกโดยเจมส์ วิลสัน นักเศรษฐศาสตร์ชาวสกอต เพื่อรวบรวมการสนับสนุนการยกเลิกคอร์นลอส์ของอังกฤษ (ค.ศ. 1815–ค.ศ. 1846) ซึ่งเป็นระบบภาษีนำเข้า เมื่อเวลาผ่านไป ความครอบคลุมของหนังสือพิมพ์ได้ขยายไปสู่เศรษฐศาสตร์การเมือง และในที่สุดก็เริ่มเขียนบทความเกี่ยวกับเหตุการณ์ปัจจุบัน, การเงิน, การพาณิชย์ ตลอดจนการเมืองของอังกฤษ ตลอดช่วงกลางถึงปลายคริสต์ศตวรรษที่ 20 ได้การขยายการจัดวางและรูปแบบโดยเพิ่มคอลัมน์ความคิดเห็น, รายงานพิเศษ, การ์ตูนล้อการเมือง, จดหมายของผู้อ่าน, เรื่องจากปก, บทวิจารณ์ศิลปะ, บทวิจารณ์หนังสือ และคุณลักษณะทางเทคโนโลยี หนังสือพิมพ์นี้มักจะจดจำได้ด้วยป้ายชื่อสีแดงรถดับเพลิงและภาพประกอบปกเกี่ยวกับหัวข้อ บทความแต่ละบทความเขียนขึ้นโดยไม่ระบุชื่อ ซึ่งไม่มีบรรทัดย่อย เพื่อให้บทความบรรยายเป็นเสียงเดียวกัน เสริมด้วยนิตยสารไลฟ์สไตล์พี่น้องอย่าง "1843" รวมถึงพอดแคสต์, ภาพยนตร์ และหนังสือที่หลากหลาย
จุดยืนของบรรณาธิการ"ดิอีโคโนมิสต์"ส่วนใหญ่เวียนวนเกี่ยวกับเสรีนิยมคลาสสิก, เสรีนิยมสังคม และที่โดดเด่นที่สุดคือเสรีนิยมทางเศรษฐกิจ นับตั้งแต่ก่อตั้ง บริษัทได้สนับสนุนการเมืองสายกลางมูลวิวัติ นิยมนโยบายและรัฐบาลที่รักษาการเมืองสายกลาง โดยทั่วไปแล้ว หนังสือพิมพ์นี้สนับสนุนเสรีนิยมทางเศรษฐกิจ โดยเฉพาะอย่างยิ่งตลาดเสรี, การค้าเสรี, การย้ายถิ่นเสรี, การผ่อนคลายกฎระเบียบ และโลกาภิวัตน์ แม้จะมีจุดยืนด้านบรรณาธิการที่เด่นชัด แต่ก็ถูกมองว่ามีอคติในการรายงานเพียงเล็กน้อย และใช้การตรวจสอบข้อเท็จจริงอย่างเข้มงวดกับการแก้ไขการคัดลอกที่เข้มงวด หนังสือพิมพ์นี้ใช้การเล่นคำครอบคลุม, ราคาสมัครสมาชิกสูง และความครอบคลุมในเชิงลึกได้เชื่อมโยงบทความนี้กับผู้อ่านที่มีรายได้สูงและมีการศึกษา ซึ่งดึงความหมายทั้งด้านบวกและด้านลบ โดยอ้างสอดคล้องกับสิ่งนี้ว่ามีผู้อ่านที่มีอิทธิพลของผู้นำธุรกิจและผู้กำหนดนโยบายที่โดดเด่น